钦定古今图书集成/明伦汇编/官常典/第650卷 > 余懋衡
## 钦定古今图书集成/明伦汇编/官常典/第650卷 > 余懋衡

按《吉安府志》：“懋衡，号少原，婺源人。万历二十一年壬
辰进士。除永新令，兴利除害，与民更始。初邑学徙置
西南隅，群称不善，于是捐俸复创于治东故址，又创
明新书院，延一时名公钜儒讲学其中，置田以资供
膳，建崇阁于浮玉洲，屹然为中流之柱，立官解之法
以甦民困。大吏下其法于诸郡。江省之有官解，自衡”
始也。崇祀名宦祠。